พอดีผมไอมานานแล้วคับ กินยาก็ไม่หาย ช่วงเวลาที่ไอ จะเป็นช่วงกลางคืนทุกคืนเลยครับ ส่วนตอนกลางวันไม่ได้มีอาการไอ เวลาไอจะมีน้ำลายเหนียวๆ เหมือนมีตัวอะไรมาเดินในคอคันยิบๆ คับ มีทางแก้อย่างไร รึว่ามียาอะไรแนะนำครับ
สวัสดีค่ะ อาการไอที่เป็นมานานแล้ว อาจเกิดจาก1. โรคหอบหืด อาการมักจะกำเริบขึ้นเมื่อโดนกระตุ้นจากสิ่งที่แพ้ อุณหภูมิที่เย็น (ดังนั้น อาการจะเป็นตอนกลางคืนมากกว่ากลางวัน) การออกกำลังกาย หรือความเครียด บางรายอาจมีเฉพาะอาการไอได้ แต่ส่วนใหญ่มักมีอาการอื่นๆ ร่วมอีก เช่น หายใจลำบาก หายใจขัด แน่นหน้าอก หายใจมีเสียงดังวี๊ดๆ หอบเหนื่อย เป็นต้น2. ภูมิแพ้ชนิดแพ้อากาศ แต่นอกจากไอแล้ว มักมีอาการคันจมูก คันคอ จาม น้ำมูกไหล โดยอากรจะเกอดเมื่อสัมผัสกับสารก่อภูมิแพ้3. กรดไหลย้อน อาจทำให้เกิดอาการไอได้จากน้ำย่อยที่ไหลย้อนขึ้นมาระคายเคืองบริเวณลำคอและอาจไหลลงสู่หลอดลม จึงกระตุ้นให้เกิดการไป แต่มักมีอการอื่นๆ ร่วมด้วย เช่น แสบร้อนกลางอก จุกแน่นลิ้นปี่ เรอบ่อย รู้สึกเปรี้ยวหรือขมที่ลำคอ มีน้ำลายในคอหรือมีเสมหะ มีคลื่นไส้หลังทานอาหาร อิ่มเร็ว เป็นต้น4. หลอดลมอักเสบเฉียบพลัน แต่จะมีอาการของไข้หวัดนำมาก่อน และต่อเนื่องด้วยอาการไอมาก ไอบ่อยและมักมีเสมหะร่วมด้วย อาการไออาจเกิดได้นานต่อเนื่องหลายสัปดาห์ แต่อาการไอก็จะเป็นทั้งช่วงกลางวันและกลางคืน5. วัณโรคปอด แต่จะมีไข้ น้ำหนักลด เบื่ออาหารร่วมด้วย6. มะเร็งปอด แต่อาการไอจะเป็นมากทั้งกลางวันและกลางคืนและรุนแรงขึ้นเรื่อยๆ รวมถึงมีอาการอื่นๆ เช่น ไอปนเลือด เหนื่อยหอบ น้ำหนักลด เป็นต้นหากอาการไอยังไม่หายไป หรือเป็นมากขึ้นเรื่อยๆ หรือมีอาการอื่นๆ ร่วม ก็ควรไปพบแพทย์เพื่อตรวจหาสาเหตุและรักษาค่ะ ในเบื้องต้น ควรดื่มน้ำเปล่ามากๆ หลีกเลี่ยงการดื่มน้ำเย็นโดยเฉพาะเวลากลางคืน รักษาร่างกายให้อบอุ่น ใส่เสื้อผ้าที่มิดชิดในเวลากลางคืน ไม่โดนลมหรือโดนฝน หลีกเลี่ยงการอยู่ในที่ที่มีฝุ่นละอองมาก หรือใส่หน้ากากป้องกัน ไม่สูบบุหรี่และไม่อยู่ใกล้ผู้ที่สูบบุหรี่ นอกจากนี้ ไม่ควรทานอาหารก่อนนอนภายในช่วง 2 ชั่วโมง ไม่ดื่มชา กาแฟ โกโก้ น้ำอัดลม และแอลกอฺิล์ เป็นต้น